Sækjendur og verjendur færa rök fyrir máli sínu þegar málflutningur hefst í öldungadeild Bandaríkjaþings í dag um ákæru á hendur Donald Trump, fyrrverandi forseta Bandaríkjanna. Meirihluti öldungadeildarinnar samþykkti í gærkvöld að halda málinu á hendur honum til streitu.
Öldungadeild Bandaríkjaþings samþykkti í gærkvöld að halda áfram réttarhöldum yfir Donald Trump, fyrrverandi forseta. Sækjendur og verjendur færa rök fyrir máli sínu í dag.
Kristján Róbert Kristjánsson tók pistilinn saman.
Meirihluti öldungadeildar samþykkti að halda til steitu áhærunni á hendur Trump með fimmtíu og sex atkvæðum gegn fjörutíu og fjórum. Þingmaðurinn Jamie Raskin, sem flytur málið fyrir hönd fulltrúadeildarinnar, hóf málflutning sinn í gær á því að fara yfir atburði 6. janúar þegar múgur og margmenni ruddist inn í þinghúsið í Washington.
Raskin sagði að forsetar ættu ekki að geta hvatt til ofbeldis gegn stjórnvöldum og stofnunum landsins vegna þess eins að þeir sættu sig ekki við niðurstöður kosninga. Næstur tók við Bruce Castor, einn verjenda Trumps. Hann vísaði til þingmanna öldungadeilarinnar sem föðurlandsvina og hvatti þá til að taka afstöðu til málflutnings af heilum hug. Hann lagði áherslu á að ekki ætti að sækja menn til saka fyrir pólitíska orðræðu.
Samherji Castors, David Schoen, tók svo við og sagði ákæruna á hendur Trump eiga eftir að auka á sundrungu í Bandaríkjunum og veikja stöðu ríkisins á alþjóðavísu. Framganga verjenda Trumps þykir þeim ekki til sóma og er forsetinn fyrrverandi sagður æfur út í þá. Margir fylgismenn hans hafa tekið undir þá gagnrýni og segja verjendurna hafa verið illa undirbúna. Vilja sumir að Trump geri enn frekari breytingar á verjendateymi sínu.
Sækjendur og verjendur færa rök fyrir máli sínu þegar málflutningur hefst í öldungadeild Bandaríkjaþings í dag um ákæru á hendur Donald Trump, fyrrverandi forseta Bandaríkjanna. 